|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 703 Αθήνα, 26/05/2017

**ΔΕΛΤΙΟ ΤΥΠΟΥ**

Το ΕΚΑ καταγγέλλει την κυβέρνηση ΣΥΡΙΖΑ - ΑΝΕΛ και το Υπουργείο Δημοσίας Τάξης, που για δεύτερη φορά μέσα σε ενάμιση μήνα χρησιμοποιεί σε εργασιακό χώρο τον κατασταλτικό και τον προπαγανδιστικό της μηχανισμό. Πιο συγκεκριμένα, στις 7 του Απρίλη παρεμπόδισε την εργατική παρέμβαση στο αμαξοστάσιο της ΟΣΥ, κάνοντας προσαγωγές και παρουσιάζοντάς την σαν εισβολή. Μετέπειτα, στις 15 Μάη με την παρουσία ΟΠΚΕ και μιας διμοιρίας ΜΑΤ προσπάθησε να τρομοκρατήσει τους εργαζόμενους, πάλι σε εργατική παρέμβαση στο αμαξοστάσιο της ΟΣΥ στον Πειραιά.

Η μαζική εργατική παρέμβαση είχε καλεστεί από σωματεία, που ανήκουν και στο ΕΚΑ.

Φαίνεται πως στην κυβέρνηση και στον κατασταλτικό της μηχανισμό, έχει γίνει κυρίαρχο ζήτημα η ποινικοποίηση των πολιτικών και εργατικών παρεμβάσεων σε κάθε χώρο δουλειάς και η τρομοκράτηση των εργαζομένων ενόψει των ιδιωτικοποιήσεων και του σχεδιασμού που συμφώνησαν με τους ληστές του λαού.

Δηλώνουμε ξεκάθαρα ότι δε θα περάσει η επιβολή τρομοκρατίας στους χώρους εργασίας.

Καταγγέλλουμε κάθε προσπάθεια τρομοκράτησης και ποινικοποίησης των εργατικών δράσεων.

Απαντάμε συλλογικά στην απόπειρα καταστολής των παρεμβάσεων στους χώρους εργασίας και στη στοχοποίηση των συναδέλφων.

Απαιτούμε από τη διοίκηση της ΟΣΥ να πάρει θέση. Να μη διωχθεί κανένας εργαζόμενος και ενεργός πολίτης για την ελεύθερη διακίνηση ιδεών.

Το Δ.Σ.